Fita se appèlaansoek oor rookverbod aangehoor | Maroela Media
Die Noord-Gautengse hooggeregshof het Woensdag die Fair-Trade Independent Tobacco Association (Fita) se aansoek om verlof tot appèl aangehoor. Dít ná sy aansoek om die regering se verbod op die verkoop van tabakprodukte ter syde te laat stel, met koste van die hand gewys.
Die hof sal na verwagting volgende week oor die aansoek beslis, het Sinenhlanhla Mnguni, voorsitter van Fita, gesê.
Fita het aansoek gedoen om verlof om direk by die hoogste hof van appèl te appelleer. Dit volg nadat 'n volbank regters, onder wie Dunstan Mlambo, die Gautengse regter-president, sy aansoek om die verbod ter syde te stel, van die hand gewys het.
Die hof het ten gunste van 'n meerderheid van Nkosazana Dlamini-Zuma, minister van samewerkende regering, se regsargumente beslis.
Fita het egter aangevoer dat die logiese grondslag waarop die verbod gegrond is, naamlik om te verhoed dat gesondheidsdienste oorweldig word met rokers wat ernstige Covid-19-simptome het, wegval as die bevolking aanhou rook.
'n Studie wat aan die hof voorgelê is, het getoon dat 90% van rokers aanhou rook het sedert die verkoop van sigarette op 27 Maart verbied is.
Fita voer aan die verbod is irrasioneel en daarom ongeldig. Hy het in sy aansoek tot appèl aangevoer dat die hof 'n fout begaan het deur vol te hou dat rasionaliteit die strengste toets in die wet is.
Die tabakverbod word ook deur die land se grootste sigaretvervaardiger, British American Tobacco SA (Batsa), teengestaan.
Die Wes-Kaapse hooggeregshof het dié saak tot vroeg in Augustus uitgestel om staatsprokureurs die geleentheid te gee om op die finale beëdigde verklarings wat deur Batsa ingedien is, te reageer.
Dit sluit in 'n verklaring van 'n Britse kenner oor respiratoriese gesondheid, wat volhou dat daar geen bewyse is dat rokers sieker word van Covid-19 nie. Onlangse studies bevind ook dat die teendeel eerder waar is.
Suid-Afrika is die enigste land wat 'n verbod het teen sigaret- en tabakverkope in 'n poging om die verspreiding van die virus te beveg.
Hierdie is een van die mees absurde COVID-19 regulasies, dit is uit die staanspoor gebaseer op onbewese en vals wetenskaplike feite/redenasies. Dan kom die bande van DZ (en haar seun) met Mazotti ook nog by, en haar arrogante houding mbt haar verantwoordelikhede rakende parlementêre navrae/versoeke, haar disrespek vir die presisent en haar inmenging (te midde van bogenoemde misstappe) in ander departemente moet nie misgekyk word nie. Haar optrede spreek nie van verantwoordelikheid, omgee vir die land en sy bevolking, respek vir andere nie – maar veel eerder van narsisme en selfverryking. Verder: Die land word beroof van broodnodige belastinggeld. Werknemers… Lees meer »
Daar is geen bewyse dat rook Covid-19 vererger nie, ook geen statestiek wereld wyd wat dit kan bewys nie. Gaan dit nie eerder oor die onwettige handel nie. Smokellaars word ryk uit smokelhandel. Benodig die staat nie die geld om Covid-19 testuit nie.
Magsmidbruik nie virus nie
Die probleem wat FITA nie aanspreek is die feit dat nou kos onwettige sigarette meer en die ouens koop een sigaret vir 10 mense en hulle deel die sigaret wat COVID-19 aanhelp. Skosasana help eintlik COVID aan in plaas daarvan om dit te stop.
Dis verstomend hoe ons so hard sal baklei vir sigarette maar nie naastenby so hard vir kinders wat in armoede groot word, nie water by die skole het nie. Dit wys jou hoe kapitalisme ons breine aangetas het.